EkBass/fiwiki-20250220-pages-articles huggingface dataset:
Alaska (laulaja)

María Olvido Gara Jova (s. 13. kesäkuuta 1963 México, Meksiko) taiteilijanimeltään Alaska, on espanjalais-meksikolainen laulaja, lauluntekijä, näyttelijä ja tv-persoona. Hän syntyi Meksikossa, mutta muutti 1970-luvun alussa perheineen Espanjaan. Alaska on yksi näkyvimpiä hahmoja kahdeksankymmentäluvun Madridin vastakulttuuriliikkeessä. Hänet tunnetaan Kaka de Luxe, Pegamoides ja Dinarama -nimisistä kokoonpanoista. Alaska ja Dinaraman suurimpia hittejä olivat Ni tú ni nadie ja A quién le importa. Vuonna 1980 hän esiintyi myös Pedro Almodóvarin elokuvassa Pepi, Lui, Bom y otras chicas del montón. Alaska perusti Fangoria-nimisen yhtyeen Nacho Canutin kanssa 1989. Fangoria tunnetaan muun muassa hitistään Retorciendo palabras.¿Por qué los 80 son tan míticos, El mundo 15.8.2002. Viitattu 4.4.2018. Vuonna 2011 Espanjan MTV alkoi lähettää tositv-sarjaa Alaska ja Mario, seuraten taiteilijaparin elämää. Ohjelma on tyyliltään kuin The Osbournes. Maaliskuussa 2018 ilmoitettiin, että show saa kolmen vuoden tauon jälkeen jatkoa.Alaska y Mario graban la quinta entrega del 'reality' sobre su vida, 20minutos 1.3.2018. Viitattu 4.4.2018. ==Palkinnot== *Gold Medal for Merit in Fine Arts (2014)Olvido Gara. Spain is culture. Viitattu 29.1.2020 *Dame of the Cross of the Order of Dos de Mayo (1989) == Lähteet == Luokka:Vuonna 1963 syntyneet Luokka:Elävät henkilöt Luokka:Espanjalaiset laulajat
Barbara Liskov

Barbara Liskov (s. 7. marraskuuta 1939 Kalifornia, Yhdysvallat) on yhdysvaltalainen tietojenkäsittelytieteilijä. Hänelle myönnettiin Turing- palkinto vuonna 2008. Hän suoritti alemman korkeakoulututkinnon Kalifornian yliopistossa, jossa hän luki pääaineenaan matematiikkaa. Valmistumisensa jälkeen Liskov työskenteli Mitre Corporationissa, jossa hän tutustui ohjelmointiin. Mitrestä hän siirtyi työskentelemään Harvardin yliopistoon, jossa hän keskittyi tietokoneella tehtävään kielenkääntämiseen. Liskov väitteli tohtoriksi Stanfordin yliopistosta vuonna 1968. Hänen väitöskirjansa aihe käsitteli shakin loppupelejä ja sen ohjasi John McCarthy. Liskov oli yksi ensimmäisistä naisista Yhdysvalloissa, jolle myönnettiin tohtorin tutkinto tietojenkäsittelytieteestä. Tohtorin-tutkinnon saatuaan hän jatkoi työskentelyä Mitressä, jossa hän kehitti Venus-tietokonejärjestelmän. Vuonna 1971 Liskov aloitti työt Massachusetts Institute of Technologyssä, jossa hän johti CLU-ohjelmointikielen suunnittelua ja kehitystyötä. Sama työryhmä kehitti myös Argus-ohjelmointikielen. Näiden jälkeen hän on työskennellyt erityisesti hajautettujen järjestelmien parissa. Liskovista tuli MIT:n täysi professori vuonna 1980. Vuonna 2008 MIT myönsi hänelle Institute Professor- tunnustuksen. Liskov johtaan MIT:n Programming Methology -tutkimusryhmää. Liskoville myönnettiin IEEE John von Neumann -mitali vuonna 2004. == Lähteet == Luokka:Yhdysvaltalaiset tietojenkäsittelytieteilijät‎ Luokka:Massachusetts Institute of Technologyn professorit Luokka:Turing-palkinnon saajat Luokka:Vuonna 1939 syntyneet Luokka:Elävät henkilöt
Tranby Croftin uhkapeliskandaali

Tranby Croftin uhkapeliskandaali (engl. myös Royal baccarat scandal, ) oli Yhdistynyttä kuningaskuntaa laajalti puhuttanut uhkapelaamiseen liittyvä skandaali 1890-luvulla. Skandaalin aihe oli lähellä Kingston upon Hullia Tranby Croftin kartanossa syyskuussa 1890 pelatut kaksi baccarat-peliä, joissa väitösten mukaan everstiluutnantti sir William Gordon-Cumming olisi toistuvasti huijannut. Huolimatta siitä, että paikalla olijat olivat herrasmiessopimuksella luvanneet olla keskustelematta asiasta ja Gordon- Cumming jopa painostettu lopettamaan täysin uhkapelien pelaaminen, levisi tieto asiasta pian ulkopuolisille. Gordon-Cumming, joka oli koko ajan vannonut syyttömyyttään, nosti syytteet kunnianloukkauksesta useita pelitilanteissa läsnä olleita vastaan. Yksi paikalla olleista (joskaan ei syytetyistä) oli kruununprinssi Edvard eli tuleva kuningas Edvard VII. Oikeus kuitenkin totesi syytetyt syyttömiksi huolimatta näiden todistusten ristiriitaisuuksista. Gordon-Cumming erotettiin armeijan palveluksesta tapauksen tuomaan kielteiseen maineeseen vedoten, vaikka suuri yleisö olikin ollut hänen puolellaan oikeusjutussa. Hän kuoli vuonna 1930. ==Tapauksen alku== Baccarat-pelit, joissa Gordon-Cummingin väitettiin huijanneen, pelattiin Tranby Croftin kartanossa 8. ja 9. päivä syyskuuta 1890. Ensimmäisessä Tranby Croftin kartanon isäntä, laivanvarustaja Arthur Wilson, väitti nähneensä Gordon- Cummingin lisäävän pelimerkkejä omaan kassaansa. Jälkimmäisessä pelissä, jossa Gordon-Cumming voitti 225 puntaa, samaa väittivät jo useat läsnäolijat. Gordon-Cumming sai kuulla syytöksistä 10. syyskuuta, jolloin hänet pakotettiin allekirjoittamaan lupaus, ettei enää koskaan pelaisi korttipelejä. Myös muut Tranby Croftin baccarat-peleihin osallistuneet allekirjoittivat lupauksen merkkinä siitä, että olivat nähneet sen, ja prinssi Edvard kehotti kaikkia vaikenemaan asiasta jahka he lähtisivät kartanosta. Vuodenvaihteessa 1890–1891 Gordon-Cumming sai kuulla Lontoon yläluokan tietävän hänen väitetyistä edesottamuksistaan Tranby Croftissa. Hän yritti 27. tammikuuta 1891 viimeisen kerran ratkaista asian ilman oikeudenkäyntiä vaatimalla eräiltä paikalla olleilta 5 000 punnan korvausta, mutta turhaan. Hän nosti lopulta kanteet viittä Tranby Croftissa paikalla ollutta vastaan 6. helmikuuta 1891. == Kirjallisuutta == * == Lähteet == == Aiheesta muualla == Luokka:1890 Luokka:Skandaalit Luokka:Yhdistyneen kuningaskunnan historia
Mari Rauhala

Mari Rauhala (s. 1977) on suomalainen uransa päättänyt maastohiihtäjä. Hän edusti urallaan Pellon Pontta ja Oulun Hiihtoseuraa. Maastohiihdon maailmancupissa Rauhala kilpaili ensimmäisen kerran tammikuussa 1999 Otepäässä perinteisen hiihtotyylin 10 kilometrillä, jossa hän sijoittui 43:nneksi. Parhaan maailmancupsijoituksensa Rauhala on hiihtänyt tammikuussa 2001 Soldier Hollowssa, jossa hän hiihti 10 kilometrin takaa-ajossa 31:nneksi. Samoissa kisoissa hän oli avausosuuden hiihtäjä Suomen kolmanneksi hiihtäneessä viestijoukkueessa. Nuorten maailmanmanmestaruuskilpailuissa Canmoressa vuonna 1997 Rauhala hiihti hopealle 5 kilometrin perinteisellä hiihtotyylillä ja viestihiihdossa. Talviuniversiadeissa 2001 Zakopanessa Rauhala hiihti toiseksi 5 kilometrin perinteisellä hiihtotyylillä. Suomen-mestaruuskilpailuissa Rauhala on voittanut kultaa 5 kilometrin perinteisellä hiihtotyylillä vuonna 1999. Viestissä hän voitti pronssia vuonna 2001 Oulun Hiihtoseuran väreissä. == Lähteet == Luokka:Suomalaiset maastohiihtäjät Luokka:Vuonna 1977 syntyneet Luokka:Elävät henkilöt
Maria-Elisabeth Schaeffler-Thumann

Maria-Elisabeth Schaeffler-Thumann (o.s. ?; vuosina 1963–2014 sukunimenä Schaeffler; vuodesta 2014 Schaeffler-Thumann ; s. , Praha, Böömin ja Määrin protektoraatti, Natsi-Saksa) on saksalainen perijätär, liikenainen ja miljardööri. Hän omistaa yhdessä poikansa Georg F. W. Schaefflerin kanssa Schaeffler Groupin, joka on maailman suurimpia kuulalaakerien ja koneiden osien valmistaja. Maria-Elisabeth Schaeffler otti vastuun yhtiöstä hänen miehensä Georg Schaefflerin kuoltua vuonna 1996; yhtiön oli hänen miehensä ja tämän Wilhelm-veli perustaneet vuonna 1946. Vuonna 2008 Schaeffler Group valtasi rengas- ja autososajätti Continental AG:n velkarahoitetulla 15 miljardin dollarin kaupalla. Autokaupan elvyttyä talouskriisin jälkeen, Continentalin osakkeiden arvo voimistui vahvasti. Maria-Elisabeth ja Georg omistivat maaliskuussa 2018 46 prosenttia Continentalista, jonka menestys on ollut varallisuuden kasvun päätekijä. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 274. rikkaimmaksi ihmiseksi ja 27. rikkaimmaksi naiseksi. Tuolloin hänen varallisuutensa oli 6,3 miljardia dollaria. Hänen poikansa omistusosuus perheyhtiö Schaeffler Groupista on nelinkertainen ja sijoitus miljardöörilistallakin korkeammalla (maailmanlistan 31. sijalla, omistusten arvo $25.3 mrd. USD). Prahassa vuonna 1941 syntynyt Maria-Elisabeth pakeni hieman ennen toisen maailmansodan loppua vuonna 1945 vanhempiensa mukana Wieniin. Hän opiskeli lääketiedettä Wienin yliopistossa vuosina 1960–1963. Hän tapasi 22-vuotiaana ensimmäisen miehensä, liikemies Georg Schaefflerin, solmi avioliiton vuonna 1963 ja muutti tämän luokse. Schaefflerin perheen nuorempi lapsi (Christian) menehtyi kylpyhuoneessa leikin yhteydessä sattuneen onnettomuuden seurauksena. Oltuaan pitkään leski, Maria-Elisabeth Schaeffler solmi uuden avioliiton vuonna 2014 Saksan teollisuusliiton (Bundesverband der Deutschen Industrie, BDI) aiemman johtajan, kanssaan samanikäisen Jürgen Thumannin kanssa. Maria-Elisabeth Schaeffler-Thumann asuu Saksan Herzogenaurachissa ja on saanut kaupungin kunniakansalaisuuden. Hänellä on ollut runsaasti talouselämän johtotehtäviä useissa pörssiyrityksissä. Hänet on palkittu lukuisilla saksalaisilla ja kansainvälisillä tunnustuksilla. ==Lähteet== ==Aiheesta muualla== *Bloomberg Billionaires Index: #291 Maria- Elisabeth Schaeffler $5.81B (bloomberg.com) *Die Schaefflers weiterhin die reichsten Deutschen (3.9.2015) (stern.de) *A global company that rose from a brilliant idea (groupenp.com) Luokka:Saksalaiset miljardöörit Luokka:Saksalaiset elinkeinoelämän vaikuttajat Luokka:Vuonna 1941 syntyneet Luokka:Elävät henkilöt
Ethel Rosenfield

Ethel Rosenfield (1910 Kodoc, Puola – 2000 Scarborough, Ontario, Kanada) oli kanadalainen kuvanveistäjä. Hän muutti Montrealiin vuonna 1919 ja aloitti yli 45-vuotiaana opiskelun iltakursseilla École des Beaux Artsissa. Hän opiskeli Armand Filionin johdolla ja jatkoi opintojaan päiväkursseilla Louis Archambault'n johdolla. Vuonna 1962 Rosenfield oli mukana perustamassa Quebecin kuvanveistäjäliittoa.Canadian Women Artists History Initiative: Artist Database: ROSENFIELD, Ethel Rosenfield käytti työssään pääasiassa kiveä, mutta myös pronssia ja puuta. Quebecin ja Ontarion lisäksi Rosenfieldin töitä on ollut näytteillä Pariisin Rodin-museossa. == Lähteet == Luokka:Kanadalaiset kuvanveistäjät Luokka:Vuonna 1910 syntyneet Luokka:Vuonna 2000 kuolleet
Mielen päällä

Mielen päällä ilmestyi helmikuussa 2017. Sen ovat kirjoittaneet hyvinvointiyrittäjä Jutta Gustafsberg ja voimavarakouluttaja Harriet Piekkola. Kirjan taustalla on Gustafsbergin kokema puolison kuolema, joka herätti hänen kiinnostuksensa henkimaailmaa kohtaan. Kirjassa puhutaan henkisyydestä ja kaikesta siitä, mikä on Gustafsbergin "uskomusmaailman" ytimessä. ja opastetaan "henkisellä polulla ensiaskeliaan ottavia ja sitä jo pidempään kulkeneita". Kirja sisältää useita harjoituksia. Kirja on julkaistu kirjana, E-kirjana ja MP3-äänikirjana. == Lähteet == ==Aiheesta muualla== *Ote kirjasta Luokka:Suomalaiset tietokirjat Luokka:Vuoden 2017 kirjat
Jänönratamo

Jänönratamo (Plantago ovata, joskus myös Plantago ispaghula) on yksivuotinen jäykkä ja karvainen vanakasvi, jota tavataan kuivilla seuduilla etenkin Aasiassa sekä Välimeren alueen maissa. Kasvi on levinnyt myös Pohjois- Amerikkaan. Jänöratamon siemenistä saadaan liukoista psyllium-kuitua, jota käytetään gluteenittomassa leivonnassa ja ummetuslääkkeenä. Psylliumia myydään ruokakaupoissa. Apteekeissa myydään lisäksi psylliumia sisältävää Vi-Siblin- valmistetta. == Lähteet == Luokka:Ratamot Luokka:Lääkekasvit
Kauriinkello

Kauriinkello (Campanula rapunculus) on kellokasvien (Campanulaceae) heimoon, kellojen (Campanula) sukuun kuuluva kasvilaji. Se on kaksivuotinen, ruohovartinen ja yleisesti ottaen suurikokoinen kasvilaji. Muista kellolajeista se muistuttaa eniten harakankelloa (Campanula patula) ja vuohenkelloa (Campanula rapunculoides). Kauriinkellon juuri on paksu, hieman naurista muistuttava ja syötävä. Varsi voi kasvaa lähes metrinkorkuiseksi. Varsi on yläosistaan kalju ja alaosistaan harvahkosti karvainen. Tyvilehdet ovat vastapuikeita ja nyhä- tai mutkalaitaisia. Varsilehdet ovat kapeanpuikeita. Kauriinkellon kukinto on kapeahko yksipuolinen terttu, jonka kukat ovat pitkäperäisiä ja väriltään kalvaan sinivioletteja. Kukkien teriö on noin 2 cm pitkä ja syvään liuskoittunut. Verhiönliuskat ovat piikkimäisiä. Kauriinkello kasvaa muun muassa niityillä. == Lähteet == == Aiheesta muualla == * Suomen Lajitietokeskus: Kauriinkello (Campanula rapunculus) * Global Biodiversity Information Facility (GBIF): Campanula rapunculus Luokka:Sinikellot
Mumtaz Mahal

Mumtaz Mahal (1593–1631) oli yksi Mogulivaltakunnan hallitsijan Shah Jahanin kolmesta vaimosta. Shah Jahan rakennutti Agrassa sijaitsevan Taj Mahalin hautapaikaksi rakkaimmalle vaimolleen Mumtaz Mahalille. Muihin vaimoihin Shah Jahanilla kerrotaan olleen vain aviollinen suhde. Mumtaz Mahal kuoli vuonna 1631 synnytettyään 14. lapsensa. == Lähteet == Luokka:Valtionpäämiesten puolisot Luokka:Vuonna 1593 syntyneet Luokka:Vuonna 1631 kuolleet
Tsemppikirja

Tsemppikirja ilmestyi syksyllä 2017. Sen ovat kirjoittaneet hyvinvointiyrittäjä Jutta Gustafsberg ja Hidasta elämää -sivuston perustanut Sanna Wikström. Kirja opastaa positiiviseen ajatteluun ja sen rinnalla julkaistiin kirjan teemoja jatkava kalenteri. Kirja sisältää 52 ”säteilevää” ajatusta. == Arviot == Kotilieden Mia Kuntsin mukaan kirjaa on kiva selailla. == Lähteet == == Aiheesta muualla == * Kirjan selailu (video) Luokka:Vuoden 2017 kirjat
Kellopeipit

Kellopeipit (Physostegia) on huulikukkaiskasvien (Lamiaceae) heimoon kuuluva kasvisuku. Sukuun luetaan nykyisin kuuluvaksi 13 lajia. Suvun lajeista ainakin tähkäkellopeippiä eli kellopeippiä (Physostegia virginiana) käytetään koristekasvina. == Lajeja == * Physostegia angustifolia * Physostegia correllii * Physostegia digitalis * Physostegia godfreyi * Physostegia intermedia * Physostegia ledinghamii * Physostegia leptophylla * Physostegia longisepala * Physostegia micrantha * Physostegia parviflora * Physostegia pulchella * Physostegia purpurea * Physostegia virginiana – tähkäkellopeippi eli kellopeippi == Lähteet == == Aiheesta muualla == * Finto: Kassu – Kasvien suomenkieliset nimet: Physostegia * Suomen Lajitietokeskus: Kellopeipit (Physostegia) Luokka:Huulikukkaiskasvit
Simone Magill

Simone Magill (s. 1. marraskuuta 1994) on pohjoisirlantilainen jalkapalloilija. Hän edustaa kaudella 2022–2023 englantilaisseura Aston Villaa, johon hän siirtyi pelattuaan yhdeksän vuotta Evertonissa. == Ura == === Seurajoukkueura === Magill liittyi kymmenvuotiaana poikien Cookstown Youth FC:hen sekä Mid-Ulsterin alle 13-vuotiaiden tyttöjen ryhmään. Poikien joukkue pelasi talvisin, kun taas tytöt pelasivat kesäisin. Hän siirtyi Mid-Ulsterista Everton Ladiesiin vuonna 2013 ja pelasi siellä yhdeksän vuotta. === Maajoukkueura === Magill debytoi Pohjois-Irlannin alle 13-vuotiaiden maajoukkueessa 11-vuotiaana ja A-maajoukkueessa 15-vuotiaana. Hän toimi myös alle 17- ja alle 19-vuotiaiden maajoukkueiden kapteenina. == Lähteet == Luokka:Pohjoisirlantilaiset jalkapalloilijat Luokka:Vuonna 1994 syntyneet Luokka:Elävät henkilöt
Martha Chase

Martha Cowles Chase (30. marraskuuta 1927 Cleveland Heights, Ohio, Yhdysvallat – 8. elokuuta 2003 Lorain, Ohio, Yhdysvallat) oli yhdysvaltalainen perinnöllisyystieteilijä ja mikrobiologi, joka todisti Alfred Hersheyn kanssa, että DNA:ssa sijaitsee eliöiden geneettinen materiaalia. == Elämä ja ura == Martha Chase syntyi ja kasvoi Cleveland Heightsin kaupungissa. Chase suoritti vuonna 1950 alemman korkeakoulututkinnon Woosterin collegesta. Pian tämän jälkeen Alfred Hershey palkkasi Chasen tutkimusavustajakseen. Hershey tutki Cold Spring Harbor Laboratoryssä virusten kopioitumista. Tutkijat uskoivat vielä 1940-luvulla, että proteiini olivat solujen perinnöllistä aineistoa, mutta keuhkokuumetta aiheuttavilla bakteereille tehdyt havainnot viittasivat puolestaan nukleiinihappojen suuntaan. DNA:n rooliin asiassa ei kuitenkaan kovin laajasti uskottu. Vasta vuonna 1952 tehdyt Hersheyn–Chasen-kokeet onnistuivat todistamaan DNA:n sisältävän geenit. Chase siirtyi vuonna 1953 työskentelemään Oak Ridgen kansallislaboratorioon ja sieltä Rochesterin yliopistoon. Väitöstutkimuksensa hän aloitti 1959. Se valmistui 1954 Etelä- Kalifornian yliopistossa. Chase teki väitöskirjansa yliopiston molekyylimikrobiologian ja immunologian ohjelmassa. Chasen tieteellinen ura päättyi jo 1960-luvun lopulla useiden henkilökohtaisten takaiskujen takia, Ennen kuolemaansa hän kärsi muutaman vuosikymmenen ajan dementiasta ja menetti lyhytkestoisen muistinsa. Hän kuoli keuhkokuumeeseen vuonna 2003. == Lähteet == == Aiheesta muualla == * Hersheyn ja Chasen tutkimus ”Independent Functions of Viral Protein and Nucleic Acid in Growth of Bacteriophage”. Luokka:Yhdysvaltalaiset geneetikot Luokka:Yhdysvaltalaiset mikrobiologit Luokka:Vuonna 1927 syntyneet Luokka:Vuonna 2003 kuolleet
Kellopeippi

Kellopeippi eli tähkäkellopeippi (Physostegia virginiana) on huulikukkaiskasvien (Lamiaceae) heimoon, kellopeippien (Physostegia) sukuun kuuluva monivuotinen kasvilaji. Se on kotoisin Pohjois-Amerikasta, mutta sitä viljellään laajalti perennana. Kellopeippi kasvaa noin metrinkorkuiseksi. Sen kukat ovat vaaleanpunaisia tai valkoisia ja se kukkii kesä–syyskuussa. Luonnossa kellopeippiä tavataan monenlaisilta kasvupaikoilta, kuten niityiltä, preerialta, puronvarsilta, soramailta sekä ratapenkereiltä. Puutarhassa kellopeippi menestyy kosteassa, happamassa ja läpäisevässä maaperässä täydessä auringon valossa tai puolivarjossa. Korkeaksi kasvavat yksilöt saattavat tarvita tukemista. == Lähteet == * Missouri Botanical Garden: Physostegia virginiana == Aiheesta muualla == * Laji.fi: Tähkäkellopeippi (Physostegia virginiana) * Kasviatlas 2020: Tähkäkellopeipin (Physostegia virginiana) levinneisyys Suomessa. Luokka:Huulikukkaiskasvit
Aditi Chauhan

Aditi Chauhan (s. 20. marraskuuta 1992) on intialainen jalkapalloilija, joka edustaa West Ham United Ladiesia. Luokka:Intialaiset jalkapalloilijat Luokka:Vuonna 1992 syntyneet Luokka:Elävät henkilöt
Hélène Joy

Hélène Joy on kanadalais-australialainen näyttelijä. Hänet tunnetaan muun muassa televisiosarjasta Murdochin murhamysteerit. == Ura == Joy teki joitain pieniä rooleja jo asuessaan Australiassa, mutta vasta muutettuaan Kanadaan hän alkoi näytellä enemmän. Todellisen läpimurron hän teki siirtyessään näyttelemään kanadalaiseen Murdochin murhamysteerit-sarjaan. Siinä hän on näytellyt vuodesta 2005. == Yksityiselämä == Joy muutti Kanadaan poikaystävänsä perässä ja asui joitain vuosia Vancouverissa. Kun hän alkoi tehdä vakituisesti Murdochin murhamysteerit-sarjaa, hän muutti Torontoon. Hän on myös ollut vegaani. == Lähteet == Luokka:Elävät henkilöt Luokka:Syntymävuosi puuttuu Luokka:Kanadalaiset näyttelijät
Haurakasvit

Haurakasvit (Zannichelliaceae) oli Alismatales-lahkoon kuulunut kasviheimo, joka on nykyisin yhdistetty vitakasvien (Potamogetonaceae) heimoon. Cronquistin luokittelussa haurakasvit luetaan kuitenkin omaksi heimokseen. Haurakasvien heimossa oli neljä sukua ja niissä kaksitoista lajia. Kaikki heimon lajit olivat vesikasveja. == Lähteet == Luokka:Alismatales Luokka:Kasviheimot Luokka:Cronquistin luokittelu Luokka:Taksonomisesti vanhentuneet eliöryhmät
Inga Sæland

Inga Sæland (s. 3. elokuuta 1959)http://www.althingi.is/altext/cv/is/?nfaerslunr=1332 on islantilainen poliitikko. Hän edustaa vuonna 2016 perustamaansa kansanpuoluetta (Flokkur fólksins). Hän istuu Alltingissa, jonne hänet valittiin Reykjavíkin vaalipiiristä vuoden 2017 parlamenttivaaleissa. == Yksityiselämä == Inga Sæland syntyi vuonna 1959 kalastajaperheeseen Ólafsfjörðurissa. Hän muutti Reykjavíkiin vuonna 1994 ja opiskeli Islannin yliopistossa valtio-oppia ja oikeustiedettä. Hän on eronnut. Edellisestä avioliitosta on neljä lasta ja hänellä on neljä lastenlasta. == Lähteet == *Ruv.is (islanniksi) *Althingi.is (islanniksi) === Viitteet === Luokka:Islannin puolueiden puheenjohtajat Luokka:Vuonna 1959 syntyneet Luokka:Elävät henkilöt
Janet Guthrie

Janet Guthrie (s. 7. maaliskuuta 1938) on entinen yhdysvaltalainen autourheilija. Hänet tunnetaan ensimmäisenä naisena, joka on kilpaillut Indianapolis 500 ja Daytona 500 -kilpailuissa. Hän oli yksi ensimmäisistä International Women’s Sports Hall of Fameen valituista. Guthrien molemmat vanhemmat olivat lentäjiä, ja hänen isänsä opetti hänet lentämään hänen ollessaan 16-vuotias. Hän valmistui fyysikoksi Michiganin yliopistosta vuonna 1960 ja työskenteli Republic Aviationilla tutkimus- ja kehitysinsinöörinä. Guthrie halusi astronautiksi, mutta kun hänen hakemuksensa oli hylätty vuonna 1963, hän kiinnostui kilpa-autoilusta. Vailla sponsoreita tai rahoitusta Guthrie joutui rakentamaan moottorinsa ja tekemään korikorjauksensa itse ja nukkumaan kilpailumatkoilla autossaan. 13 vuoden kilpailemisen jälkeen Guthrieen otti yhteyttä pienen kilpatiimin omistaja Rolla Vollstedt, joka halusi naiskuljettajan Indianapolis 500:an. Vaikka hän oli kokenut kuljettaja, joka oli ajanut kaksi luokkavoittoa Sebringin 12 tunnin ajosta ja osallistunut Daytonan 24 tunnin ajoon, mieskuljettajat protestoivat hänen päästämistään mukaan vuoden 1976 kilpailun karsintaan väittäen häntä turvallisuusriskiksi. Osin kehnon autonsa vuoksi hän ei päässyt mukaan kilpailuun. Harjoituksissa A. J. Foyt lainasi Guthrielle vara-autoaan, ja hänen paras kierrosaikansa olisi riittänyt karsinnan läpäisemiseen. Vuonna 1977 Guthrie pääsi karsinnasta mukaan itse kilpailuun, mutta kärsi moottoriongelmista ja jäi sijalle 29. Seuraavan vuoden kilpailussa hän sai uransa parhaan Indianapolis 500 -sijoituksen noustuaan 15. lähtöruudusta yhdeksänneksi. Viimeisen kerran hän osallistui Indianapolis 500:an vuonna 1979, jolloin hän jäi 35 kuljettajan joukossa sijalle 34. Guthrien viimeinen suuri kilpailu oli vuoden 1980 Daytona 500. Seuraavan kolmen vuoden ajan hän yritti kerätä rahoitusta kilpauransa jatkamiseen, mutta ei onnistunut. Kaikkiaan Guthrie osallistui vain 11 IndyCar-kilpailuun sijoittuen parhaimmillaan viidenneksi. NASCAR-sarjassa hän osallistui 33 kilpailuun. Hänen paras sijoituksensa, kuudes, on paras naiskuljettajan sijoitus korkeimman tason NASCAR-kilpailussa. Kilpauransa jälkeen Guthrie muutti Coloradoon ja kirjoitti omaelämäkerran Janet Guthrie: A Life at Full Throttle. Hän meni vuonna 1989 naimisiin lentäjä Warren Levinen kanssa ja jäi leskeksi vuonna 2006. Huipputason kilpauransa lyhyydestä huolimatta Guthrie on saanut paljon tunnustusta. Hän oli yksi 72 naisesta, joista tehtiin kortti vuonna 1979 julkaistuun Supersisters- keräilykorttisarjaan. Hänen kypäränsä ja ajopukunsa ovat Smithsonian- instituutissa, ja hänet on valittu sekä International Women’s Sports Hall of Fameen että International Motorsports Hall of Fameen. == Lähteet == == Aiheesta muualla == * Guthrien kilpa-ajotilastot Racing-Reference.infossa Luokka:Yhdysvaltalaiset autourheilijat Luokka:NASCAR-kuljettajat Luokka:Vuonna 1938 syntyneet Luokka:Elävät henkilöt
Katrin Sjögren

Katrin Sjögren (s. 2. helmikuuta 1966 Maarianhamina) on ahvenanmaalainen sairaanhoitaja ja poliitikko, joka kuuluu Ahvenanmaan liberaalipuolueeseen. Hän on toiminut Ahvenanmaan maaneuvoksena eli maakunnan johtajana vuosina 2015–2019 ja uudelleen vuodesta 2023. Sjögrenistä tuli Ahvenanmaan maakuntapäivien jäsen vuonna 2003, ja hän oli sosiaali- ja ympäristöministeri maakunnan hallituksessa 2007–2011. Hän on ollut Ahvenanmaan liberaalien puheenjohtaja vuodesta 2012, ja kun puolue oli voittanut vuoden 2015 vaalit, hänet valittiin Ahvenanmaan maaneuvokseksi. Vuoden 2023 maakuntavaaleissa Sjögren oli vaalien äänikuningatar saatuaan 676 henkilökohtaista ääntä. Liberaalit voittivat näissä vaaleissa 9 paikkaa nousten maakuntapäivien suurimmaksi puolueeksi. Sjögrenin avopuoliso on Anders Eriksson. Parilla on kolme lasta. == Kunnianosoituksia == * Pohjantähden ritarikunta (Ruotsi, 2022) == Lähteet == == Aiheesta muualla == * Liberalerna på Åland Luokka:Vuonna 1966 syntyneet Luokka:Elävät henkilöt Luokka:Ahvenanmaan maaneuvos
Cia Rinne

Cia Rinne (s. 1973 Göteborg, RuotsiCia Rinne, Night of Philosophy. Viitattu 4.4.2018) on suomenruotsalainen runoilija, joka tekee visuaalisia runoja, joissa hän yhdistelee eri kieliä. Rinteen vanhemmat ovat suomalaisia, mutta Rinne vietti lapsuutensa Saksassa. Hän on suorittanut maisterin tutkinnon filosofiassa Frankfurtin Goethe-yliopistossa. Lopputyön aiheena oli Hans Jonasin ajattelu. Hän on opiskellut myös Helsingin yliopistossa ja Ateenassa.cia Rinne: Notes for the Listeners. Viitattu 4.4.2018 Rinne sai vuonna 2019 kirjallisuuden valtionpalkinnon. Palkintoperusteluiden mukaan Rinne on yksi Suomen kansainvälisesti tunnetuimpia nykyrunoilijoita. Hänen monialainen taiteensa on saanut vaikutteita muun muassa Fluxus-taiteilijoilta ja konseptualisteilta. ==Teokset== * Blue tide : a true story = Maré Azul, OctOPUS 1997 * A voyage to Ichickemoon 1999 * zaroum 2001 * The Roma journeys, Steidl 2007 (valokuvat Joakim Eskildsen) * Notes for soloists 2009 * l'usage du mot 2017 ==Lähteet== Luokka:Suomenruotsalaiset kirjailijat Luokka:Suomalaiset runoilijat Luokka:Vuonna 1973 syntyneet Luokka:Elävät henkilöt
Antti Punkari

Antti Rikhard Punkari (s. 19. toukokuuta 1936 Ylistaro) on ekonomi, joka toimi Nokian kaupunginjohtajana. Punkari syntyi maanviljelijä Johan Punkarin ja emäntä Anna Jokiniemen perheeseen. Hänen puolisonsa vuodesta 1962 on farmaseutti Pirkko Liisi Myrrä. Punkari valmistui merkonomiksi 1957 ja ekonomiksi 1960. Hän toimi liike-elämän palveluksessa 1961–1969 ja 1974–1988, muun muassa kustannuslaskijana, konttori- ja talouspäällikkönä sekä talous- ja aluejohtajana. Tampereen kaupungin teollisuusasiamies hän oli 1969–1984, elinkeinoasiamies 1988–1989 ja elinkeinojohtaja 1990–1991. Punkari valittiin Nokian kaupunginjohtajaksi vuonna 1991. Hän jäi tästä tehtävästä eläkkeelle vuonna 1998.Nelikymppinen nainen esitti kahdeksan elämänoppia 80-vuotiaalle miehelle – Oliko hän samaa mieltä? Aamulehti, 20.5.2016. (Viitattu 4.4.2018) == Lähteet == Luokka:Suomalaiset virkamiehet Luokka:Suomalaiset yritysjohtajat Luokka:Nokian kaupunginjohtajat Luokka:Vuonna 1936 syntyneet Luokka:Elävät henkilöt
Helmi Sjöstrand

Helmi Gunhild Sjöstrand (17. kesäkuuta 1864 HelsinkiHelmi Sjöstrand, Rijksbureau voor Kunsthistorische Documentati (RKD) – 19. huhtikuuta 1957Helmi Sjöstrand, Kansallisgalleria, viitattu 4.4.2018)oli suomalaissyntyinen taiteilija, joka asui osan elämäänsä Ruotsissa. Sjöstrandin vanhemmat olivat ruotsalainen taidemaalari Carl Eneas Sjöstrand (1828–1906), joka asui suuren osan elämäänsä Suomessa,Carl Eneas Sjöstrand Biografiskt lexikon för Finland, viitattu 4.4.2018 jossa hän opetti Helsingissä Taideyhdistyksen piirustuskoulussa, ja Herminie von StahlKysy, kirjastot.fi, viitattu 4.4.2018. Hän kuului Ahvenanmaalla toimineeseen Önningebyn taiteilijasiirtokuntaanSuurista taiteen keskuksista periferiaan. Ennen ja nyt, viitattu 4.4.2018 1886-1892Helmi Gunhild Sjöstrand, Lexikonett Amanda, viitattu 4.4.2018 Sjöstrand maalasi maisemakuvia Mallorcalta ja Etelä- Ruotsista. ==Lähteet== Luokka:Suomalaiset taidemaalarit Luokka:Vuonna 1864 syntyneet Luokka:Vuonna 1957 kuolleet
Hiidenmaan kunta

Hiidenmaan kunta sijaitsee Länsi-Virossa pääosin Hiidenmaan saarella. Kunta muodostaa yksinään Hiidenmaan maakunnan. == Hallinto == Hiidenmaan kunta muodostettiin lokakuussa 2017 yhdistämällä Emmasten, Hiiun, Käinan ja Pühalepan kunnat. Hiidenmaan kunnassa on 9 580 asukasta (1.1.2018). Kunta muodostuu Kärdlan kaupungista (linn), Kõrgessaaren ja Käinan pienkauppaloista (alevik) sekä 182 kylästä (küla). == Liikenne == Hiidenmaan saarelle, Heltermaalle on säännöllinen lauttayhteys Rohukülan satamasta. == Lähteet == == Aiheesta muualla == *
Hiidenmaa (täsmennyssivu)

Hiidenmaa tarkoittaa seuraavia: ;alueita: * Hiidenmaa, saari Virossa * Hiidenmaa, kunta Virossa * Hiidenmaa, maakunta Virossa. ;henkilöitä: * Pirjo Hiidenmaa (s. 1959), suomalainen kielitieteilijä, professori, tieto- ja oppikirjailija
Michael Innes

Michael Innes, oikea nimi: John Innes Mackintosh Stewart, (30. syyskuuta 1906 Edinburgh, Britannia – 12. marraskuuta 1994 Surrey, Britannia) oli skotlantilainen kirjailija ja kirjallisuudentutkija. Hän kirjoitti salapoliisiromaaneja nimellä Michael Innes ja oli Britannian johtavia jännityskirjailijoita. Romaanit ovat alan klassikoita ja tyyliltään kirjallista proosaa. Hän kirjoitti viitisenkymmentä jännityskirjaa, novelleja, näytelmiä, elämäkertoja ja kirjallisuudentutkimusta. Lisäksi hän kirjoitti akateemisia monografioita, muun muassa Oxford History of English Literaturen viimeisen osan. Stewart siirtyi 1935 Etelä-Australiaan Adelaiden yliopistoon, jossa hän hoiti englanninkielisen kirjallisuuden Jury-professuuria. Ensimmäisen Michael Innes -jännitysromaaninsa Death at the President's Lodging (1936) hän kirjoitti matkalla Australiaan. Sittemmin hän työskenteli Oxfordissa, josta hän jäi eläkkeelle. Hän piti Australiassa puhuttavaa englantia rumana ja oli sitä mieltä, että hänen oxford-korostuksensa vaikutti siihen, ettei häntä juuri haastateltu radioon Australiassa. Hän palasi Britanniaan toisen maailmansodan jälkeen. Stewart avioitui 1932 Margaret Harwickin kanssa, joka loi uran lääkärinä. Heidän viidestä lapsestaan Angus Stewartista tuli kirjailija, jonka tunnetuin teos on Sandel (1968). Stewart sijoitti kirjojen tapahtumia Australiaan, ja kaikkein australialaisin niiden henkilöhahmoista on Martin Fish. ==Suomennetut teokset== * Matkaava poika (The Journeying Boy), suom. Eero Ahmavaara. WSOY, 1957. 2. p. WSOY, 1976 (SaPo- sarja ; 31.). * Hyvästi iäks (The Long Farewell), suom. Asko Salokorpi. WSOY, 1960 (Sapo ; 53.). ISBN 951-0-07194-3. * Kosta, Hamlet! (Hamlet, revenge!), suomentanut Paula Herranen. WSOY, 1993. (Sapo ; 367.). ISBN 951-0-18696-1. ===Omaelämäkerta=== * Myself and Michael Innes, 1987 == Lähteet == ==Kirjallisuutta== * George L. Scheper: Michael Innes, 1985 Luokka:Brittiläiset kirjailijat Luokka:Vuonna 1904 syntyneet Luokka:Vuonna 1994 kuolleet
Friede Springer

Friede Springer (o.s. Riewerts; s. , Oldsum, Föhr, Saksa) on saksalainen kustantaja, liikenainen ja miljardööri. Hän kuuluu liittokansleri Angela Merkelin tukijoihin ja lähipiiriin. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 321. rikkaimmaksi ihmiseksi. Tuolloin hänen varallisuutensa oli 5,6 miljardia dollaria. Hänen miehensä Axel Springerin kuoltua vuonna 1985, Friede sai sukulaisineen noin 26,1 prosentin osuuden Axel Springer -kustannusyhtiöstä. Seuraavina vuosina hän osti sukulaisineen yhtiön osakkeita takaisin muun muassa Burdalta, ja ostamalla omistusta myös sukulaisiaan sai hankittua määräysvallan kustannusyhtiöstä. Yhtiön julkaisuihin lukeutuvat muun muassa Die Welt, Bild, Auto Bild, Computer Bild ja yhdysvaltalainen Business Insider. ==Lähteet== ==Aiheesta muualla== *Bloomberg Billionaires Index: #338 Friede Springer $5.26B (bloomberg.com) *Inge Kloepfer (13.8.2012) Porträt Friede Springer : Vom Kindermädchen zur mächtigsten Medienfrau (faz.net) *Friede Springer "Ich würde nie einen Artikel in unseren Zeitungen kritisieren" (Friede Springer im Gespräch mit Stephan Detjen; 24.9.2015) (deutschlandfunk.de) *Kirjoja Friede Springleristä (dnb.de) Luokka:Saksalaiset miljardöörit Luokka:Vuonna 1942 syntyneet Luokka:Elävät henkilöt
Jodie Comer

Jodie Marie Comer (s. 11. maaliskuuta 1993 Liverpool, Merseyside) on englantilainen näyttelijä. Hänet tunnetaan merkittävästä roolistaan Killing Eve -sarjasta, jossa hän on näytellyt päähenkilöä Villanellea vuodesta 2018 lähtien. Hän on voittanut roolista muun muassa Bafta- ja Emmy-palkinnon. == Valikoitu filmografia == === Elokuvat === Vuosi Elokuva Rooli 2019 Star Wars: The Rise of Skywalker Reyn äiti 2020 Free Guy Milly / Molotov Girl 2021 The Last Duel Marguerite de Carrouges ===Televisiosarjat=== Vuosi Sarja Rooli 2013–2015 My Mad Fat Diary Chloe Gemell 2015–2017 Doctor Foster Kate Parks 2016 Thirteen Ivy Moxam 2018–2022 Killing Eve Oksana Astankova / Villanelle == Aiheesta muualla == * Luokka:Englantilaiset näyttelijät Luokka:Vuonna 1993 syntyneet Luokka:Elävät henkilöt
Hilary Knight

Hilary Knight (s. 12. heinäkuuta 1989 Palo Alto, Kalifornia) on yhdysvaltalainen jääkiekkoilija, joka pelaa hyökkääjänä. Hän on voittanut olympialaisissa yhden kultamitalin ja kolme hopeaa sekä MM-kilpailuissa yhdeksän kultaa ja neljä hopeaa. Seuratasolla hän on viimeksi edustanut CWHL- seura Les Canadiennes de Montréalia. Knight on Yhdysvaltain maajoukkueessa voittanut olympiakultaa Pyeongchangissa 2018 sekä saanut olympiahopeaa Vancouverissa 2010, Sotšissa 2014 ja Pekingissä 2022. Hän on voittanut maailmanmestaruuden vuosina 2008, 2009, 2011, 2013, 2015, 2016, 2017, 2019 ja 2023 sekä saavuttanut MM-hopeaa vuosina 2007, 2012, 2021 ja 2022. Hänet valittiin kisojen tähdistökentälliseen olympialaisissa 2014 sekä MM- kilpailuissa 2011, 2015, 2016 ja 2019. Vuoden 2023 MM-kilpailuissa hän oli paras maalintekijä ja teki loppuottelussa kolme maalia Yhdysvaltojen voittaessa Kanadan maalein 6–3. Knight edusti Wisconsinin yliopistoa vuosina 2007–2009 ja 2010–2012, Boston Bladesia vuosina 2012–2015 sekä Boston Pridea vuodesta 2015 ennen siirtymistään Les Canadiennes de Montréaliin. Hilary Knightin serkku Chip Knight on alppihiihdossa kilpaillut kolmissa olympialaisissa. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Vuonna 1989 syntyneet Luokka:Elävät henkilöt
Clare-Hope Ashitey

Clare-Hope Naa K. Ashitey (s. 12. helmikuuta 1987 Enfield, Lontoo) on englantilainen näyttelijä. Hän on opiskellut School of Oriental and African Studies antropologiaa, josta on suorittanut tutkinnon. Sen jälkeen hän opiskeli näyttelemistä Center Stage School of Performing Arts -koulussa. == Filmografia == === Elokuvat === * Confession, Willow (2022) * The White King, Gaby (2017) * I.T., Joan (2016) * Jimi: All Is By My Side, Lithofayne ”Faye” Pridgeon (2014) * Eclipse, Helen (2010) * Exodus, Zipporah (2007) * Ihmisen pojat (Children of Men), Kee (2006) * Beyond the Gates, Marie (2005) Lähde: Viitattu 11.7.2022. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1987 syntyneet Luokka:Elävät henkilöt
Alessandra Mastronardi

Alessandra Mastronardi (s. 18. helmikuuta 1986 Napoli) on italialainen näyttelijä. == Elokuvat == * Il manoscritto di Van Hecken(1999) * The Beast in the Heart (2005) * Prova a volare (2007) * Una piccola storia (2007) * To Rome with Love (2012) * Ameriqua also known as Eurotrapped (2013) * Amici come noi (2014) * Romeo and Juliet (2014) * Life (2015) * Lost in Florence (2017) * Titanium White (2017) == Lähteet == == Aiheesta muualla == * * * Luokka:Italialaiset näyttelijät Luokka:Vuonna 1986 syntyneet Luokka:Elävät henkilöt
Christiane Desroches-Noblecourt

Christiane Desroches-Noblecourt (17. marraskuuta 1913 – 23. kesäkuuta 2011) oli ranskalainen egyptologi. Hän oli ensimmäinen ranskalainen nainen, joka johti arkeologista kaivausta. Desroches-Noblecourt kirjoitti useita egyptologiaa käsitteleviä kirjoja. Hänet tunnetaan erityisesti hänen osallisuudestaan Nubian muinaisten temppelien pelastamiseen Nasserin tekojärven alta. Suomeksi Desroches-Noblecourtilta on ilmestynyt Mika Waltarin esipuheella varustettu kirja Tutankhamon: Faaraon elämä ja kuolema (Uusi kirjakerho 1976; alkuperäisteos Vie et mort d'un pharaon Toutankhamon). Desroches-Noblecourt kuului toisessa maailmansodassa Ranskan vastarintaliikkeeseen ja piilotti Louvren egyptiläisiä aarteita pois Saksan valloittamilta alueilta. == Lähteet == Luokka:Ranskalaiset egyptologit Luokka:Vuonna 1913 syntyneet Luokka:Vuonna 2011 kuolleet
Lena Waithe

Lena Waithe (s. 17. toukokuuta 1984 Chicago, Illinois) on yhdysvaltalainen näyttelijä. Hän tuli tunnetuksi Master of None -sarjan myötä, jossa hän toimi sekä näyttelijänä että yhtenä käsikirjoittajista. Waithe teki historiaa Primetime Emmy 2017 -gaalassa voittaessaan palkinnon parhaasta käsikirjoituksesta komediasarjassa. Koskaan aiemmin ei ollut mustaihoinen nainen voittanut palkintoa. "Thanksgiving"-jakso perustui osaltaan hänen omiin henkilökohtaisiin kokemuksiinsa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1984 syntyneet Luokka:Elävät henkilöt
Joann Fletcher

Joann Fletcher (s. 30. elokuuta 1966) on egyptologi ja Yorkin yliopiston vieraileva kunniaprofessori. Fletcher on julkaissut useita egyptologiaa käsitteleviä kirjoja ja tieteellisiä artikkeleita. Fletcher on myös esiintynyt runsaasti televisiossa ja radiossa. Vuonna 2003 hänen johtamansa tutkimusryhmä esitti tunnistaneensa Nefertitin muumion, mikä ei ole saanut täyttä egyptologikunnan hyväksyntää. == Lähteet == Luokka:Egyptologit Luokka:Vuonna 1966 syntyneet Luokka:Elävät henkilöt
Lutetiumalumiinigranaatti

Lutetiumalumiinigranaatti (lyhennetään monesti LuAG, kemiallinen kaava Al5Lu3O12) on keinotekoinen mineraali, joka kuuluu granaattien ryhmään. Se sisältää harvinaista maametallia lutetiumia ja alumiinia. Sitä käytetään lähinnä kiinteän olomuodon lasereiden optisena materiaalina. Sitä on myös käytetty skintillaattoreissa ja väriaineena joissain LED-valoissa. Pelkkä LuAG, kuten myöskään muut granaatit tai safiiri, ei puhtaana toimi laseroivana väliaineena, vaan siihen pitää doupata sopivien muiden aineiden ioneja. Lutetiumin etu muihin lasereissa käytettyihin metalleihin kuten yttriumiin verrattuna on, että sen tiheys on suuri ja lähellä douppaukseen käytettyjen aineiden tiheyttä, jolloin siitä valmistetun kiteen fysikaaliset ominaisuudet eivät muutu juurikaan doupattujen ionien johdosta. LuAG-materiaali myös kestää hyvin lämpötilan muutoksia muiden ominaisuuksien pysyessä lähes samoina. Haittapuolena on lutetiumin kalleus ja harvinaisuus. Joitakin LuAG-lasereissa käytettyjä douppausaineita ovat lantanoidit erbium (Er:LuAG), holmium (Ho:LuAG) tulium (Tm:LuAG) ja ytterbium (Yb:LuAG), sekä tuliumin ja holmiumin seos (Tm:Ho:LuAG). 2 % tuliumilla doupattu Tm:LuAG toimii noin 680 nm:n aallonpituudella ja 10 % Yb:LuAG noin 970 nm alueella. LuAG-materiaalia on tutkittu käytettäväksi myös korkean taitekertoimen linsseihin immersiolitografiassa. == Katso myös == *yttriumalumiinigranaatti == Lähteet == Luokka:Synteettiset mineraalit Luokka:Alumiiniyhdisteet Luokka:Lutetiumyhdisteet Luokka:Oksidit
Jocelyne Lamoureux-Davidson

Jocelyne Lamoureux-Davidson (o.s. Lamoureux, s. 3. heinäkuuta 1989 Grand Forks, Pohjois-Dakota) on yhdysvaltalainen jääkiekkoilija, joka pelaa hyökkääjänä. == Ura == Hän on voittanut olympialaisissa yhden kultamitalin ja kaksi hopeaa sekä MM-kilpailuissa kuusi kultaa ja yhden hopean. Seuratasolla hän edustaa Minnesota Whitecapsiä. Lamoureux-Davidson on Yhdysvaltain maajoukkueessa voittanut olympiakultaa Pyeongchangissa 2018 sekä olympiahopeaa Vancouverissa 2010 ja Sotšissa 2014. Hän on voittanut maailmanmestaruuden vuosina 2009, 2011, 2013, 2015, 2016 ja 2017 sekä saavuttanut MM-hopeaa vuonna 2012. Hänet valittiin kisojen tähdistökentälliseen Pyeongchangin olympialaisissa. Hän teki kaksi maalia kuudessa sekunnissa alkulohkon ottelussa Venäläisiä olympiaurheilijoita vastaan ja loppuottelun voittolaukauskilpailussa voiton ratkaisseen maalin. Lamoureux-Davidson edusti Minnesotan yliopistoa kaudella 2008–2009, Pohjois-Dakotan yliopistoa vuosina 2010–2013 sekä Minnesota Whitecapsiä vuodesta 2015. == Yksityiselämä == Lamoureux-Davidsonin kaksossisko Monique Lamoureux-Morando on myös jääkiekon olympiavoittaja ja moninkertainen maailmanmestari. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Vuonna 1989 syntyneet Luokka:Elävät henkilöt
Gabriella Meister

Gabriella Meister on saksalainen perijätär ja miljardööri. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 388. rikkaimmaksi ihmiseksi. Tuolloin hänen ja hänen perheenjäsentensä varallisuudeksi arvioitiin 5,0 miljardia dollaria. Tämä oli peräisin neljän perheenjäsenen perimästä 63 prosentin osuudesta ammattikeittiöiden keittiölaitteita - esimerkiksi grillejä, uuneja ja lämpökaappeja - valmistavasta Rational AG:stä. Gabriella Meisterin edesmennyt aviomies, sähköinsinööri Siegfried Meister (1938–2017) perusti yhtiön vuonna 1973. Yhtiö on saavuttanut maailmanlaajuisesti noin 54 prosentin osuuden ammattikeittiöiden käyttämistä ruuan kuumennus- ja lämmityslaitteiden markkinoista. ==Lähteet== Luokka:Saksalaiset miljardöörit Luokka:Elävät henkilöt
Nokia Säätiön tunnustuspalkinto

Nokia Säätiön tunnustuspalkinto on Nokia Oyj:n perustaman säätiön vuonna 1997 perustama tunnustuspalkinto. Tunnustukseen liittyvän rahapalkinnon määrä on 10 000 euroa (2020). Säätiön tarkoituksena on: ==Palkitut== *1995 toim.joht, insinööri Lauri Kuokkanen *1996 pääsihteeri, professori Pekka Tarjanne *1997 tietotekniikka-asiantuntija Linus Torvalds *1998 professori Arto Salomaa *1999 matematiikan opettaja Kullervo Nieminen *2000 professori, emeritus Osmo A. Wiio *2001 professori Ilkka Haikala *2002 toim.joht., DI Veikko Rintamäki *2003 professori George Metakides *2004 professori Heikki Lyytinen *2005 professori Moncef Gabbouj *2006 toim.joht, DI Mårten Mickos *2007 tutkimusprofessori Pekka Abrahamsson *2008 Aapo Kyrölä ja Sampo Karjalainen *2009 Internet-yrittäjä Jimmy Wales *2010 professori Jaakko Astola *2011 akateemikko, professori Riitta Hari *2012 professori Tommi Jaakkola *2013 professori, FT Ville Kairamo *2014 IoT-innovaattori Zach Shelby *2015 tutkimusjohtaja, professori Matti Latva-aho *2016 DI Jari Arkko *2017 professori, emeritus Erkki Oja *2018 professori Heli Jantunen *2019 Hanna Hagström ja Teemu Roos *2020 professori Mikko Möttönen *2021 professori Yrjö Neuvo *2022 professori Maija Aksela *2023 professori, emeritus Antti Räisänen ==Lähteet== Luokka:Nokia Luokka:Suomalaiset tiedepalkinnot
Monique Lamoureux-Morando

Monique Lamoureux-Morando (o.s. Lamoureux, s. 3. heinäkuuta 1989 Grand Forks, Pohjois-Dakota) on yhdysvaltalainen jääkiekkoilija, joka pelaa puolustajana. Hän on voittanut olympialaisissa yhden kultamitalin ja kaksi hopeaa sekä MM- kilpailuissa kuusi kultaa ja yhden hopean. Seuratasolla hän edustaa Minnesota Whitecapsiä. Lamoureux-Morando on Yhdysvaltain maajoukkueessa voittanut olympiakultaa Pyeongchangissa 2018 sekä olympiahopeaa Vancouverissa 2010 ja Sotšissa 2014. Hän on voittanut maailmanmestaruuden vuosina 2009, 2011, 2013, 2015, 2016 ja 2017 sekä saavuttanut MM-hopeaa vuonna 2012. Hän teki olympialaisissa neljä maalia Vancouverissa 2010 ja kolme maalia Sotšissa 2014. Pyeongchangin olympialaisissa 2018 hän teki kaksi maalia, joista toinen oli tasoitusmaali loppuottelun kolmannen erän viime hetkillä. Hän oli MM- kilpailujen paras maalintekijä Burlingtonissa 2012. Lamoureux-Morando edusti Minnesotan yliopistoa kaudella 2008–2009, Pohjois-Dakotan yliopistoa vuosina 2010–2013 sekä Boston Bladesiä kaudella 2014–2015 sekä Minnesota Whitecapsiä vuodesta 2015. Lamoureux-Morandon kaksossisko Jocelyne Lamoureux-Davidson on myös jääkiekon olympiavoittaja ja moninkertainen maailmanmestari. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Vuonna 1989 syntyneet Luokka:Elävät henkilöt
Marja-Leena Komulainen

Marja-Leena Komulainen (s. 5. tammikuuta 1944 Kuusankoski). Hän on filosofian maisteri Helsingin yliopistosta. Komulainen toimi koko virkauransa 1969–2007 Ilmatieteen laitoksella, myös ylimeteorologina. Hän oli oman toimensa ohella tv-meteorologina 1978–1983. Komulainen laati M/S Estonian uppoamisen (28.9.1994) sääolosuhteiden selvityksen onnettomuustutkintaa varten. Hän oli Ilmatieteen laitoksen Akavalaisena pääluottamusmiehenä 1998–2007. Hänen puolisonsa on FT Erkki Komulainen ja hänellä on kaksi lasta. == Lähteet == Luokka:Suomalaiset meteorologit Luokka:Vuonna 1944 syntyneet Luokka:Elävät henkilöt
Agnes Pockels

Agnes Pockels (14. helmikuuta 1862 Venetsia, Itävallan keisarikunta – 21. marraskuuta 1935 Braunschweig, Saksa) oli saksalainen fyysikko ja kemisti, joka oli pintatieteen tutkimuksen edelläkävijä. Hänellä ei ollut virallista korkeakoulutusta, mutta hän rakensi laitteen, jolla hän pystyi mittaamaan veden pintajännitystä ja epäpuhtauksien vaikutusta siihen. Hänen tutkimuksensa julkaistiin Lordi Rayleighin avustuksella Nature-lehdessä. Tuon jälkeen häneltä julkaistiin useita muitakin artikkeleita. == Elämä == === Nuoruus ja opiskelu === Agnes Pockels syntyi vuonna 1862 Itävallan keisarikuntaan kuuluneessa Venetsia, jossa hänen isänsä palveli keisarillista armeijaa. Sairastelu kuitenkin pakotti isän jäämään vuonna 1871 eläkkeelle, jolloin Pockelsit muuttivat Braunschweigiin.Williams, s. 39. Agnes Pockels osoitti kunnallisessa tyttöjen yläkoulussa kiinnostusta luonontieteisiin ja olisi halunnut jatkaa opintoja yliopistossa, mutta saksalaiset yliopistot eivät vielä hyväksyneet naisia oppilaikseen. Hänen veljensä Friedrich opiskeli Göttingenin yliopistossa ja hoiti siskolleen oppikirjoja itseopiskelua varten.Williams, s. 40. === Tutkimustyö === Pockels oli naimaton ja joutui huolehtimaan sairaista vanhemmistaan, minkä takia hän käytti paljon aikaa ruoanlaittamiseen ja siivoamiseen. Hän kiinnostui siitä, miten esimerkiksi saippua vaikutti veden pintajännitykseen. Pockels teki vuonna 1881 ensimmäiset tutkimuksensa pintajännityksestä ja rakennutti mittalaitteiston.Ogilvie & Harvey, s. 1034. Kun Pockels luki vuonna 1890 artikkelin, jossa kuvattiin englantilaisen Lordi Rayleighin tekemistä kokeista, hän päätti lähettää veljensä innostamana Rayleighille omista tutkimksistaan. Rayleigh innostui tekstistä, ja se julkaistiin Nature-lehdessä. Se käynnisti Pockelsin tieteellisen uran, ja hän julkaisi seuraavien vuosien aikana useita muitakin artikkeleita. Lisäksi hän kävi kirjeenvaihtoa monien fyysikoiden kanssa. Pockelsin mahdollisuudet saada tieteellistä kirjallisuutta ja tehdä tutkimusta heikkenivät vuoden 1918 jälkeen. Hän julkaisi vielä tämänkin jälkeen kuitenkin vielä pari tutkimusta.Ogilvie & Harvey, s. 1035. === Tunnustukset viimeisinä vuosina === Pockelsin työn arvo alettiin tunnustaa 1930-luvulla. Hän sai muun muassa 1932 Braunschweigin yliopiston kunniatohtoriuden. Hänen työnsä nähdään sekä fysiikan että kemian haaraksi lukeutuvan pintatieteen pioneerina. Vielä 1800-luvun lopulla pinnoista tiedettiin vain hyvin vähän, mutta Pockels pystyi omalla laitteellaan mittaamaan veden pintajännitteen ja havaitsemaan, että epäpuhtaudet, kuten saippua, steariinihappo tai oliiviöljy, heikentivät pintajännitystä.Williams, s. 36–37. == Lähteet == * *Williams, Gary A: ”Agnes Pockels (1862–1935)”. Teoksessa: === Viitteet === == Aiheesta muualla == Luokka:Saksalaiset fyysikot Luokka:Saksalaiset kemistit Luokka:Vuonna 1862 syntyneet Luokka:Vuonna 1935 kuolleet
Anne Lihavainen

Anne Lihavainen on suomalainen Porvoossa asuva nukketeatteritaiteilija. Hän vetää kiertävää perustamaansa nukketeatteria Ofeliaa ja valmistaa nukkejaNyheter: Johanna och Anne, vad betyder dockteater för er? Svenska Teater 15.9.2016, viitattu 4.4.2016. Lihavainen siirsi vuonna 2015 Ofelian toiminnan Porvoon vanhalta rautatieasemalta samaan kaupunkiin Taidetehtaalle. Lihavainen sai vuonna 2016 Porvoon kaupungin kulttuuripalkinnon.Porvoo kahvitti osaajat. Uusimaa 12.1.2016, viitattu 4.4.2016 (vaatii kirjautumisen, näkyy vain kuvateksti) Lihavainen on ollut aikaisemmin mukana Nukketeatteri Poijussa, joka on osallistunut Kuulas-lastenteatterifestivaalilleTeatteri tekee vaikutuksen myös älysukupolveen. Yle uutiset 16.5.2013, Viitattu 4.4.2018 ja Kangasalan NukketeatteripäivilleKangasalan XV Nukketeatteripäivät. Viitattu 4.4.2018 Hän on vieraillut Nukketeatterikeskus Poijun kanssa myös RuotsissaYstäviä ilman yhteistä kieltä. Sveriges Radio 3.1.2013 ja vuonna 2005 Lumienkeli-ryhmän mukana JapanissaSuomalaista lastenteatteria. Suomen Tokion- suurlähetystö 9.8.2005. Lihavainen on saanut Kordelinin apurahan 6 000 euroa vuonna 2011 Teatteriesityksen Hunajasydän valmistamiseenMyönnetyt apurahat. Kordelin.fi, vuonna 2012 puolivuotisen Näyttämötaiteen taiteilija- apurahan.Näyttämötaiteen taiteilija-apuraha 39 taiteilijalle Taike 16.8.2012 sekä vuonna 2015 Suomen kulttuurirahaston Taidetta hoitolaitoksiin -apurahan 18 000 euroa nukketeatterihankkeen toteuttamiseen naisvankilassa.Taidetta hoitolaitoksiin. Suomen kulttuurirahasto ==Lähteet== == Aiheesta muualla == * Nukketeatteriseurue Ofelian kotisivu * Nukketeatteri vie jo lapset jouluun. Länsiväylä 24.11.2014 Luokka:Suomalaiset nukkenäyttelijät Luokka:Syntymävuosi puuttuu Luokka:Elävät henkilöt
Marwar

Marwar, tai toiselta nimeltään Jodhpurin valtio oli yksi monista rajputien hallitsemista ruhtinaskunnista nykyisen Pohjois-Intian Rajasthanin alueella. Marwar perustettiin 1200-luvulla ja sen pääkaupunkina toimi aluksi Mandore, mutta 1400-luvulla se siirrettiin Jodhpuriin. Mogulivaltakunta valloitti Marwarin ja monet muut pienet rajput-ruhtinaiden hallitsemat pienet valtiot 1600-luvulla. == Lähteet == Luokka:Intian kuningaskunnat